
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1431 

17 Σεπτεμβρίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ορισμός μελών Κεντρικής Επιτροπής Απλούστευ- 
σης Διαδικασιών (ΚΕΑΔ) στη Γενική Γραμματεία 
Δημόσιας Διοίκησης και Ηλεκτρονικής Διακυβέρ¬ 
νησης. 1 

Έγκριση Υπερωριακής, Νυκτερινής και Εξαιρέσιμων 
Ημερών Εργασίας, πέρα από το Κανονικό Ωράριο, 
για το Μόνιμο Πολιτικό Προσωπικό του ΝΙΜΤΣ για 
το Β' Εξάμηνο 2004). 2 

Άδεια εγκατάστασης, για μηχ/κό εκσυγχρονισμό, του 
εργοστασίου παραγωγής φαρμακευτικών προϊό¬ 
ντων, της 3ΡΕ0ΙΡΑΒ Α.Ε., που βρίσκεται στο Δήμο 


Αγ. Βαρβάρας, του Νομού Αττικής. 3 

Ίδρυση τάξης Ενιαίου Λυκείου στη Διεύθυνση Δευτε¬ 
ροβάθμιας Εκπαίδευσης Ν. Ηρακλείου. 4 

Έγκριση ωρών υπερωριακής απασχόλησης υπαλλή¬ 
λων της Κεντρικής Υπηρεσίας του Πε.Σ.Υ.Π. Δυτι¬ 
κής Ελλάδας για το Β' εξάμηνο του 2004. 5 

Παράταση απόφασης καθορισμού ειδικών τιμολογίων 
διακίνησης στο εσωτερικό της χώρας εφημερίδων 
και περιοδικών. 6 


Τροποποίηση της 07/ΔΤΑ/13476/13.9.1999 απόφασης 
του Γεν. Γραμ. Περ. Αττικής περί της συστατικής 
πράξης του Νομικού Προσώπου Α1 ΚΑΠΗ Δ. Πει¬ 
ραιά. 7 

Σύσταση ενιαίας επιχείρησης ύδρευσης - αποχέτευ¬ 
σης με την επωνυμία «ΔΗΜΟΤΙΚΗ ΕΠΙΧΕΙΡΗΣΗ 
ΥΔΡΕΥΣΗΣ-ΑΠΟΧΕΤΕΥΣΗΣ-ΚΑΘΑΡΙΟΤΗΤΑΣ Δή¬ 
μου ΜΙΚΡΑΣ Νομού Θεσσαλονίκης (Δ.Ε.Υ.Α.Κ.).... 8 

Συγκρότηση Υπηρεσιακού Συμβουλίου της Νομαρχια¬ 
κής Αυτοδιοίκησης Χίου. 9 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφαλμάτων στην με αριθμό Δ7/Β/οικ./ 
13803/Γ.Δ.Φ.Π. 4213/4.8.2004 κοινή απόφαση των 
Υφυπουργών Ανάπτυξης και Οικονομίας και Οικο¬ 
νομικών, που δημοσιεύθηκε στο ΦΕΚ 1228/Β711.8. 
2004. 10 


ΑΠΟΦΑΣΕΙ Σ 

Αριθ. ΔΙΑΔΠ/Α/19181 (1) 

Ορισμός μελών Κεντρικής Επιτροπής Απλούστευσης Δια¬ 
δικασιών (ΚΕΑΔ) στη Γενική Γραμματεία Δημόσιας 
Διοίκησης και Ηλεκτρονικής Διακυβέρνησης. 

Ο ΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις: 

α) Της παρ. 3 του άρθρου 22 του Ν. 2362/1995 (ΦΕΚ 
247/Α/27.11.1995) «Περί Δημοσίου Λογιστικού, ελέγχου 
των δαπανών του Κράτους και άλλες διατάξεις». 

β) Του άρθρου 27 του Ν. 2081/1992 (ΦΕΚ 154/Α/1992), 
με το οποίο προστέθηκε άρθρο 29Α στο Ν. 1558/1985, 
όπως τελικά αντικαταστάθηκε με το άρθρο 1 του Ν. 
2469/1997 (ΦΕΚ 38/Α/14.3.1997) «Περιορισμός και βελ¬ 
τίωση της αποτελεσματικότητας των κρατικών δαπανών 
και άλλες διατάξεις». 

2. Του άρθρου 10 του Ν. 3242/2004 (ΦΕΚ 102/Α724.5. 
2004) «Ρυθμίσεις για την οργάνωση και λειτουργία της 
Κυβέρνησης, τη διοικητική διαδικασία και τους ΟΤΑ». 

3. Τα έγγραφα ορισμού μελών: 

α) Α.Π. ΣΕΕΔΔ/Φ.5/2360/21.6.2004 του Σώματος Επι¬ 
θεωρητών - Ελεγκτών Δημόσιας Διοίκησης, 
β) Αριθμ. 1049/28.6.2004 του Συνηγόρου του Πολίτη, 
γ) Αριθμ. 93858/8.7.2004 του Υπουργείου Απασχόλη¬ 
σης και Κοινωνικής Προστασίας. 

δ) Αριθμ. 1058056/700/Α0006/5.7.2004του Υπουργείου 
Οικονομίας και Οικονομικών, 
ε) Αριθμ. 88/5.198.2004του Υπουργείου ΠΕ. ΧΩ.ΔΕ 
στ) Αριθμ. 4912/17.198.2004 του Υπουργείου Ανάπτυ¬ 
ξης· 

4. Το γεγονός ότι από τις διατάξεις της παρούσης από¬ 
φασης δεν προκαλείται δαπάνη σε βάρος του κρατικού 
προϋπολογισμού, καθ' όσον η σχετική δαπάνη θα προκύ- 
ψει με τον καθορισμό της αμοιβής ή αποζημίωσης που θα 
γίνει με την έκδοση της προβλεπόμενης στην παρ. 7 του 
άρθρου 10 του Ν. 3242/2004, σύμφωνα με το τελευταίο 
εδάφιο της παρ. 18του άρθρου 18του Ν. 2503/1997 κοι¬ 
νής υπουργικής απόφασης, αποφασίζουμε: 

1. Ορίζουμε τα μέλη της Κεντρικής Επιτροπής Απλού- 
στευσης Διαδικασιών (ΚΕΑΔ), ως εξής: 

1) Βασίλειο Ανδρονόπουλο Γενικό Γραμματέα Δημό¬ 
σιας Διοίκησης και Ηλεκτρονικής Διακυβέρνησης, ως 
Πρόεδρο 

2) Αγγελική Μανίτη Γενική Διευθύντρια της Γενικής Δι¬ 
εύθυνσης Διοικητικής Οργάνωσης και Διαδικασιών του 
Υπουργείου Εσωτερικών Δημόσιας Διοίκησης και Αποκέ¬ 
ντρωσης, μέλος η οποία ορίζεται και ως αναπληρωτής 
του Προέδρου, με αναπληρωτή την Θάλεια Φωτεινοπού- 
λου, Γενική Διευθύντρια της Γενικής Δ/νσης Διοικητικού 
Εκσυγχρονισμού. 

3) Μαίρη Κοτρωνιά, Διευθύντρια Δ/νσης Απλούστευσης 
Διαδικασιών και Παραγωγικότητας της Γενικής Διεύθυν¬ 
σης Διοικητικής Οργάνωσης και Διαδικασιών, μέλος, με 
αναπληρωτή το Θεόδωρο Δεβενέ, υπάλληλο κλάδου ΠΕ 
Διοικητικής Οργάνωσης 

4) Παναγιώτη Καρκατσούλη, Ειδικό Επιστήμονα της Γε¬ 
νικής Διεύθυνσης Διοικητικής Οργάνωσης και Διαδικα¬ 
σιών, μέλος με αναπληρωτή τον Δημοσθένη Θωμά, υπάλ¬ 
ληλο κλάδου ΠΕ Διοικητικής Οργάνωσης 

5) Αντώνη Μακρυδημήτρη, καθηγητή ΑΕΙ, μέλος, με 
αναπληρωτή τον Σπύρο Βλαχόπουλο Λέκτορα της Νομι¬ 
κής σχολής του Πανεπιστημίου Αθηνών. 

6) Καλλιόπη Σπανού, Βοηθό Συνήγορο, εκπρόσωπο του 
Συνηγόρου του Πολίτη μέλος, με αναπληρωτή τον Μάριο 
Πρωτοπαπά, Ειδικό Επιστήμονα. 

7) Θωμά Βασιλείου Επιθεωρητή - Ελεγκτή Δημόσιας Δι¬ 
οίκησης, εκπρόσωπο του Σώματος Επιθεωρητών Ελε¬ 
γκτών Δημόσιας Διοίκησης μέλος, με αναπληρωτή την 
Βιολέττα Ανδρίτσου. 

8) Χρήστο Γιαννόπουλο, Διευθυντή Δ/νσης Ελέγχου, εκ¬ 
πρόσωπο του Υπουργείου Οικονομίας και Οικονομικών 
μέλος, με αναπληρωτή τον Μανώλη Βενέτη, Διευθυντή 
Προϊστάμενου της Δ.Ο.Υ. Αγ. Αναργύρων. 

9) Τσιάτσιο Παναγιώτη, Διευθυντή της Γ ενικής Γ ραμμα- 
τεία Βιομηχανίας, εκπρόσωπο του Υπουργείου Ανάπτυ¬ 
ξης μέλος, με αναπληρωτή τον Καρλικιώτη Γεώργιο, Δι¬ 
ευθυντή. 

10) Μπακογιάννη Δημήτριο, Δ/ντη του κλάδου ΠΕ Διοι¬ 
κητικού - Οικονομικού, εκπρόσωπο του Υπουργείου Χω¬ 
ροταξίας Περιβάλλοντος και Δημοσίων Έργων μέλος, με 
αναπληρωτή τον Τσιγαράκη Βασίλειο, Δ/ντη Αγρονόμο - 
Τοπογράφο Μηχανικό. 

11) Παπανδρέου Χρυσούλα, Γενική Διευθύντρια Διοικη¬ 
τικής Υποστήριξης, εκπρόσωπο του Υπουργείου Απασχό¬ 
λησης και Κοινωνικής Προστασίας μέλος, με αναπληρω¬ 
τή τον Σάμιαλη Απόστολο, Διευθυντή της Δ/νσης Εκπαί¬ 
δευσης. 

2. Εισηγητές της Επιτροπής ορίζονται: 

1) Κώστας Καπαρός, υπάλληλος κλάδου ΠΕ Διοικητι¬ 
κής Οργάνωσης της ΓΓΔΔ & ΗΔ. 

2) Κώστας Σουλιώτης, υπάλληλος κλάδου ΠΕ Διοικητι¬ 
κής Οργάνωσης της ΓΓΔΔ & ΗΔ. 

3) Νίκος Άρχοντας υπάλληλος κλάδου ΠΕ Διοικητικής 
Οργάνωσης της ΓΓ ΔΔ & ΗΔ. 

3. Γραμματείς της Επιτροπής ορίζονται: 

1) Ελένη Κοντομηνά υπάλληλος κατηγορίας ΠΕ Διοικη¬ 
τικού - Οικονομικού της ΓΓΔΔ & ΗΔ, με αναπληρώτριατην 
Ευαγγελία Κασάπη υπάλληλο Ιδιωτικού Δικαίου κλάδου 
ΔΕ Διοικητικού. 

2) Μαρίνα Σαράκη υπάλληλος κατηγορίας ΠΕ Διοικητι¬ 
κής Οργάνωσης της ΓΓΔΔ & ΗΔ, με αναπληρώτρια την 


Μαρίνα Βαρβαγιάννη υπάλληλο κλάδου ΔΕ Δακτυλογρά- 
φων - Στενογράφων. 

Έργο της Επιτροπής είναι το οριζόμενο στο άρθρο 10 
του Ν. 3242/2004. 

4. Η Ομάδα συνεδριάζει εντός και εκτός ωρών εργασίας 
των δημοσίων υπηρεσιών στο κατάστημα της Γενικής 
Γραμματείας Δημόσιας Διοίκησης του ΥΠ.ΕΣ.Δ.Δ.Α. 
(Βασ. Σοφίας 15). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Σεπτεμβρίου 2004 

Ο ΥΠΟΥΡΓΟΣ 

ΠΡΟΚΟΠΙΟΣ ΠΑΥΛΟΠΟΥΛΟΣ 
-♦- 

Αριθ. Φ. 959.1 /108/631706 Σ. 4287 (2) 

Έγκριση Υπερωριακής, Νυκτερινής και Εξαιρέσιμων 
Ημερών Εργασίας, πέρα από το Κανονικό Ωράριο, για 
το Μόνιμο Πολιτικό Προσωπικό του ΝΙΜΤΣ για το Β' 
Εξάμηνο 2004. 

Ο ΥΦΥΠΟΥΡΓΟΣ ΕΘΝΙΚΗΣ ΑΜΥΝΑΣ 

1. Έχοντας υπόψη: 

α. Τις διατάξεις: 

(1) του Ν. 2362/1995 (ΦΕΚΑ'247) «ΠερίΔημοσίου Λογι¬ 
στικού, Ελέγχου των δαπανώντου Κράτους και άλλες δια¬ 
τάξεις». 

(2) του Ν. 3205/2003 (ΦΕΚ Α' 297) «Μισθολογικές ρυθ¬ 
μίσεις λειτουργών και υπαλλήλων του Δημοσίου, ΝΠΔΔ 
και ΟΤΑ, μονίμων στελεχών των Ενόπλων Δυνάμεων και 
αντιστοίχων της Ελληνικής Αστυνομίας, του Πυροσβεστι¬ 
κού και Λιμενικού Σώματος και άλλες διατάξεις». 

β. Την αριθμ. 177026/17.3.2004 ΚΥΑ του Πρωθυπουρ¬ 
γού και του Υπουργού Εθνικής Άμυνας «Ανάθεση αρμο¬ 
διοτήτων Υπουργού Εθνικής Άμυνας στον Υφυπουργό 
Εθνικής Άμυνας» (ΦΕΚ Β'517). 

γ. Το υπ’ αριθμ. 1052/30.7.2004 Πρακτικό του Δ.Σ./ 
ΝΙΜΤΣ. 

δ. Την ανάγκη απασχόλησης του μονίμου πολιτικού 
προσωπικού του (νοσηλευτικού-λοιπού) πέραν του κανο¬ 
νικού ωραρίου εργασίας. 

ε. Το γεγονός ότι η σχετική δαπάνη θα βαρύνει τις πι¬ 
στώσεις, που έχουν αναγραφεί στον ΚΑΕ 0261 και 0263 
του Π/Υ έτους 2004 του Ιδρύματος ύψους 377.000,00 ευ¬ 
ρώ, αποφασίζουμε: 

2. Εγκρίνουμε την υπερωριακή, νυκτερινή και εξαιρέσι¬ 
μων ημερών εργασία, πέρα από το κανονικό ωράριο, δια- 
κοσίων εξήντα πέντε (265) μονίμων πολιτικών υπαλλήλων 
του Νοσηλευτικού Ιδρύματος Μετοχικού Ταμείου Στρα¬ 
τού (ΝΙΜΤΣ) που κρίνονται απαραίτητοι για την αντιμετώ¬ 
πιση πραγματικών εποχιακών, εκτάκτων ή επειγουσών 
υπηρεσιακών αναγκών του Β' εξαμήνου 2004, όπως πα¬ 
ρακάτω: 

α. Κλάδος ΠΕ 

Τρεις χιλιάδες οκτακόσιες πενήντα δύο (3.852) ώρες 
για εννέα (9) άτομα. 

β. Κλάδος ΤΕ 

Δεκατέσσερις χιλιάδες τριακόσιες πενήντα οκτώ 
(14.358) ώρες για εξήντα δύο (62) άτομα. 

γ. Κλάδος ΔΕ 

Σαράντα έξι χιλιάδες οκτακόσιες έξι (46.806) ώρες για 
εκατόν εβδομήντα οκτώ (178) άτομα. 

δ.Κλάδος ΥΕ 

Χίλιες πεντακόσιες σαράντα οκτώ (1.548) ώρες για δέ- 

κα έξι (16) άτομα. 

3. Η δαπάνη που θα προκύψει από τις εγκριθείσες ώρες 
υπερωριακής απασχόλησης Β' εξαμήνου 2004 (66.564 
ώρες), σε καμία περίπτωση δεν πρέπει να υπερβεί κατά 
μήνα το 1/12 του ποσού, που έχει εγγράφει στους οικεί¬ 
ους ΚΑΕ του Προϋπολογισμού, οικονομικού έτους 2004. 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Σεπτεμβρίου 2004 

Ο ΥΦΥΠΟΥΡΓΟΣ 

ΙΩΑΝΝΗΣ ΛΑΜΠΡΟΠΟΥΛΟΣ 
-♦- 

Αριθ. Φ.6.90/15372/1064 (3) 

Άδεια εγκατάστασης, για μηχ/κό εκσυγχρονισμό, του ερ¬ 
γοστασίου παραγωγής φαρμακευτικών προϊόντων, 
της 3ΡΕΟΙΡΑΒ Α.Ε., που βρίσκεται στο Δήμο Αγ. Βαρ¬ 
βάρας, του Νομού Αττικής. 

ΟΙ ΥΠΟΥΡΓΟΙ 

ΑΝΑΠΤΥΞΗΣ - ΥΓΕΙΑΣ ΚΑΙ 
ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις των Νόμων 2516/1997, 2965/2001, 
6422/1934, του Ν.Δ. 1150/1949, του από 15.10.1922 Β. 
Δ/τος, του από 16.3.1950 Β.Δ., όπως τροποποιήθηκε και 
συμπληρώθηκε με το από 24.11.1953 όμοιο, του Ν.Δ. 
96/2.8.1973 και του Π.Δ. 396/1989 (ΦΕΚ 172/Α/16.6.1989) 
για τον Οργανισμό της Γενικής Γραμματείας Βιομηχα¬ 
νίας. 

2. Την υπ’ αριθμ. 33361/5.9.1991 (ΦΕΚ 703/Β/ 5.9.1991) 
άρθρο 12 παρ. 13 κοινή υπουργική απόφαση «Μεταβίβα¬ 
ση εξουσίας υπογραφής σύμφωνα με το άρθρο 7 παρ. 1 
του Ν. 1943/1991». 

3. Την υπ’ αριθμ. 7154/29.4.2004 (ΦΕΚ 655/Β/5.5.2004) 
απόφαση του Υπουργού Ανάπτυξης για μεταβίβαση δι¬ 
καιώματος υπογραφής στον Γενικό Δ/ντή Στήριξης της 
Βιομηχανίας και την υπ’ αριθμ. ΔΥ(3-4)α/ Γ.Π. οικ.72358 
(ΦΕΚ 995/Β/1.8.2002) απόφαση του Υπ. Υγείας για μετα¬ 
βίβαση του δικαιώματος υπογραφής στον Γενικό Δ/ντή 
Υγείας. 

4. Τις υπ’ αριθμ. 36269/ 1179/15.1.1974 και αριθμ. Α6/ 
829/1978 κοινές αποφάσεις των Υπουργών Βιομηχανίας 
και Ενέργειας και Κοινωνικών Υπηρεσιών. 

5. Το υπ’ αριθμ. 27/29.1.1996 (ΦΕΚ 19/Α/1.2.1996) Προ¬ 
εδρικό Διάταγμα «Συγχώνευση των Υπουργείων Τουρι¬ 
σμού, Βιομηχανίας Ενέργειας και Τεχνολογίας και Εμπο¬ 
ρίου στο Υπουργείο Ανάπτυξης». 

6. Την υπ’ αριθμ. Φ6.90/2582/164/4.2.2003 απόφασή 
μας (ΦΕΚ 179/Β/19.2.2003), με την οποία χορηγήθηκε 
άδεια λειτουργίας διάρκειας (6) έξι ετών στο ανωτέρω 
εργοστάσιο, για μηχ/τα ισχύος 106,45 ΗΡ & 232,24 Κ\Λ/. 

7. Αίτηση της 3ΡΕ0ΙΡΑΒ Α.Ε. από 24.10.2003 για χορή¬ 
γηση άδειας εγκατάστασης, για μηχανολογικό εκσυγ¬ 
χρονισμό του εργοστασίου της, παραγωγής φαρμακευ¬ 
τικών προϊόντων. 

8. Τα σχεδιαγράμματα που έχουν υποβληθεί με την αί¬ 
τηση, καθώς και τα λοιπά δικαιολογητικά στοιχεία. 

9. Την εισήγηση της Υπηρεσίας μας και την γνωμάτευση 
του Ε.Ο.Φ. με αριθμό 0-87/2η/29.1.2004, αποφασίζουμε: 


1. Χορηγούμε άδεια εγκατάστασης, για μηχανολογικό 
εκσυγχρονισμό, διάρκειας ενός (1) έτους ,στο εργοστά¬ 
σιο παραγωγής φαρμακευτικών προϊόντων ,της 3ΡΕΟΙ- 
ΡΑΒ Α.Ε., όπως η εγκατάσταση εικονίζεται στα σχεδια¬ 
γράμματα που θεωρήσαμε μετηνπαρούσα απόφασή μας 
και που έχει τα ακόλουθα ειδικότερα στοιχεία: 

α. Θέση: Νομός Αττικής, Δήμος Αγ. Βαρβάρας, Οδός 
Ελ. Βενιζέλου 

β. Κάτοχος: 3ΡΕΘΙΡΑΒ Α.Ε. 

γ. Είδος εγκατάστασης: Εργοστάσιο παραγωγής φαρ¬ 
μακευτικών προϊόντων, 
δ. Ισχύς μηχανημάτων: 

Υφιστάμενη 106,45 ΗΡ & 232,24 Κ\Λ/ 

Αφαιρεθείσα 28,70 ΗΡ & 129,37 Κ\Ν 

Νέα 40,50 ΗΡ& 99,75 Κνν 

Συνολική ισχύς 118,25 ΗΡ & 202,62 Κνν 
ε. Ατμολέβητες: Κατηγορία Π.Υ.Δ Π.Π. 

1 Ατμογεννήτρια Γ 4022/00 
στ. Αξία μηχανημάτων: 

Υφισταμένων 1.832.007 Ευρώ 

Νέων 1.824.671 Ευρώ 

ΣΥΝΟΛΟ 3.656.678 Ευρώ 

2. Η παρούσα άδεια χορηγείται με την επιφύλαξη της τη- 
ρήσεως των διατάξεων του από 15.10.1922 Β. Δ/τος «περί 
χορηγήσεως αδειών ιδρύσεως και λειτουργίας πόσης μη¬ 
χανολογικής εγκαταστάσεως» και με τους εξής όρους: 

α. Να υπάρχουν και να διατηρούνται σε καλή κατάστα¬ 
ση τα αναγκαία μέτρα ασφαλείας για την ζωή και την 
υγεία των εργαζομένων (π.χ. τοποθέτηση προστατευτι¬ 
κών περιφραγμάτων στα μέρη των μηχανημάτων που κι¬ 
νούνται επικίνδυνα, εξασφάλιση επαρκούς φωτισμού και 
αερισμού στο χώρο εργασίας, πρόχειρο φαρμακείο, το¬ 
ποθέτηση προστατευτικών κιγκλιδωμάτων προς την απο¬ 
φυγή πτώσεως ατόμων κ.λπ.). 

β. Να τηρηθούν τα μέτρα πυρασφαλείας που προβλέ- 
πονται από την μελέτη πυρασφαλείας με αριθμό 255652 
της Πυροσβεστικής Υπηρεσίας καιτο με αριθμό 0015470/ 
Φ.701.4/10151/30.7.2002 Πιστοποιητικό Πυρασφαλείας. 

γ. Να τηρούνται οι διατάξεις του Π.Δ. 1180/1981 (ΦΕΚ 
293/Α'), για την προστασία του περιβάλλοντος (Όρια εκ¬ 
πομπών ρύπων). 

δ. Η 3ΡΕΟΙΡΑΒ Α.Ε.,υποχρεούται να συμμορφωθεί πλή¬ 
ρως, με τους περιβαλλοντικούς όρους τους οποίους ενέ- 
κρινε το Γρ. Περιβάλλοντος της Νομαρχίας, με την υπ’ 
αριθμό οικ. 31748/11.2.1998 απόφασή του . 

3. Η Υπηρεσία μας διατηρεί το δικαίωμα να επιβάλλει 
την εκτέλεση μεταρρυθμίσεων και περιορισμών στην 
ανωτέρω εγκατάσταση σε κάθε περίπτωση που θα δια¬ 
πιστωθεί ότι είναι αναγκαίο, ώστε να εκπληρωθούν οι 
σκοποί που προβλέπονται από το άρθρο 2 του από 
15.10.1922 Β. Δ/τος. 

4. Για την απαιτούμενη σύμφωνα με τις διατάξεις των 
σχετικών από 16.3.1950 και 24.11.1953 Β. Δ/των, του Π.Δ. 
274/1997 και του 902/1975 Π. Δ/τος υπεύθυνη επίβλεψη 
της λειτουργίας της ανωτέρω εγκαταστάσεως, πρέπει να 
χρησιμοποιηθεί πρόσωπο που να έχει τα προβλεπόμενα 
από τις διατάξεις αυτές προσόντα. 

5. Η παρούσα άδεια μεταβιβάζεται μόνο με έγκριση των 
Υπουργείων Ανάπτυξης και Υγείας και Πρόνοιας. Χωρίς 
αυτήν την έγκριση, η εγκατάσταση δεν μπορεί να λει¬ 
τουργήσει στο όνομα Φυσικού η Νομικού Προσώπου άλ¬ 
λου εκτός του ανωτέρω αναφερομένου. 

6. Η παρούσα άδεια δεν απαλλάσσει την ενδιαφερόμε- 
νη εταιρεία από την υποχρέωση να εφοδιασθεί με άλλη 
άδεια, αν από άλλες διατάξεις προκύπτει αντίστοιχη υπο¬ 
χρέωση. 

Γ ραμμάτια: 

Για την χορήγηση της ανωτέρω άδειας εκδόθηκαν τα 
εξής γραμμάτια: 

α. Δ.Ο.Υ. Αιγάλεω ΣΤ 12019862 (293,50 Ευρώ) 
β. Ε.Τ.Ε. Νο 415550 (67,05 Ευρώ) 
γ. Ε.Τ.Ε. Νο 415551 (4,50 Ευρώ) 
δ. Ε.Τ.Ε Νο 212772 (2637,30 Ευρώ) 
ε. Δ.Ο.Υ. ΣΤ 5635170 (223,50 Ευρώ) 

Η ισχύς της απόφασης αυτής αρχίζει από την ημέρα 
δημοσίευσής της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Ιουνίου 2004 
Με εντολή Υπουργών 

Ο Γ ενικός Διευθυντής Η Γενική Διευθύντρια Υγείας 

Βιομηχανίας Υπουργείου Υγείας 

Υπουργείου Ανάπτυξης και Κοινωνικής Αλληλεγγύης 
Γ. ΤΣΟΥΚΑΣ Β. ΦΛΟΥΡΗ 

-♦- 

Αριθ. 93993/Δ4 (4) 

Ίδρυση τάξης Ενιαίου Λυκείου στη Διεύθυνση Δευτερο¬ 
βάθμιας Εκπαίδευσης Ν. Ηρακλείου. 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) του άρθρου 1 του Ν. 2525/1997 (Α' 188). 
β) του άρθρου 59 του Ν. 1566/1985 (Α' 167) 
γ) της αριθμ. Δ4/385/29.4.1986 υπουργικής απόφασης 
«Ρύθμιση λεπτομερειών εφαρμογής του άρθρου 59 του 
Ν. 1566/1985» (Β'318). 

2. Την πρόταση της Διεύθυνσης Δευτεροβάθμιας 
Εκπ/σης καθώς και την γνωμοδότηση του Νομαρχιακού 
Συμβουλίου. 

3. Την αριθμ. 37876/ΣΤ5/26.4.2004 κοινή απόφαση του 
Πρωθυπουργού και Υπουργού Εθνικής Παιδείας και Θρη¬ 
σκευμάτων «Καθορισμός αρμοδιοτήτων Υφυπουργών 
Εθνικής Παιδείας και Θρησκευμάτων» (Β' 608). 

4. Το γεγονός ότι με την απόφαση αυτή δενπροκαλείται 
δαπάνη σε βάρος του κρατικού προϋπολογισμού, απο¬ 
φασίζουμε: 

Ιδρύεται από το σχολικό έτος 2004 - 2005 η παρακάτω 
τάξη Ενιαίου Λυκείου προσαρτημένη στο Γυμνάσιο της 
έδρας του: Διεύθυνση Δευτεροβάθμιας Εκπαίδευσης 
Ν. Ηρακλείου. 

- Μουσικό Γυμνάσιο Ηρακλείου: Β'τάξη Μουσικού Ενι¬ 
αίου Λυκείου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Σεπτεμβρίου 2004 

Ο ΥΦΥΠΟΥΡΓΟΣ 

Γ. ΚΑΛΟΣ 


Αριθμ. ΥΙΟβ/Γ.Π. 71116 (5) 

Έγκριση ωρών υπερωριακής απασχόλησης υπαλλήλων 
της Κεντρικής Υπηρεσίας του Πε.Σ.Υ.Π. Δυτικής Ελ¬ 
λάδας για το Β' εξάμηνο του 2004. 

Ο ΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του Ν. 3205/2003 άρθ. 16. 

2. Τις διατάξειςτου Ν. 2889/2001 « Βελτίωση και εκσυγ¬ 
χρονισμός του Εθνικού Συστήματος Υγείας και άλλες δια¬ 
τάξεις». 

3. Την ανάγκη υπερωριακής απασχόλησης των υπαλ¬ 
λήλων της Κεντρικής Υπηρεσίας του Πε.Σ.Υ.Π. Δυτικής 
Ελλάδας, λόγω των αυξημένων υπηρεσιακών αναγκών. 

4. Το γεγονός ότι από την απόφαση αυτή θα προκληθεί 
δαπάνη ύψους τριάντα επτά χιλιάδων εκατόν ενενήντα 
ευρώ (37.190 €), η οποία θα βαρύνει το προϋπολογισμό 
του Πε.Σ.Υ.Π. Δυτικής Ελλάδας 

5. Το αρ. 5736/5.7.2004 έγγραφο του Πε.Σ.Υ.Π. Δυτικής 
Ελλάδας, αποφασίζουμε: 

Εγκρίνουμε την υπερωριακή απασχόληση είκοσι επτά 
(27) υπαλλήλωντης Κεντρικής Υπηρεσίας του Περιφερει¬ 
ακού Συστήματος Υγείας Πρόνοιας Δυτικής Ελλάδας και 
μέχρι εννέα χιλιάδες οκτακόσιες είκοσι οκτώ (9.828) ώρες 
έως 31.12.2004. 

Η απασχόληση των παραπάνω υπαλλήλων κρίνεται 
αναγκαία για την αντιμετώπιση εποχικών - εκτάκτων και 
επειγουσών υπηρεσιακών αναγκών που προέκυψαν με 
την προετοιμασία των Νοσοκομείων για τους Ολυμπια¬ 
κούς Αγώνες και την υπαγωγή των φορέων της Πρόνοιας 
στα Πε.Σ.Υ.Π. 

Η υπερωριακή απασχόληση των παραπάνω υπαλλήλων 
θα πραγματοποιείται από Δευτέρα έως Παρασκευή κατά 
τις ώρες 14.30 έως 19.00. 

Υπεύθυνος υπάλληλος για την παρακολούθηση και τον 
έλεγχο της πραγματικής υπερωρίας θα είναι η υπάλληλος 
Μ. Κουφοπούλου. 

Η δαπάνη που προκύπτει από την ανωτέρω υπερωρια- 
κή απασχόληση δεν υπερβαίνει το ύψος της εγγεγραμμέ¬ 
νης πίστωσης προϋπολογισμού οικονομικού έτους 2004. 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Σεπτεμβρίου 2004 

Ο ΥΠΟΥΡΓΟΣ 

ΝΙΚΗΤΑΣ ΚΑΚΛΑΜΑΝΗΣ 
-♦- 

Αριθ. 16657/Ε (6) 

Παράταση απόφασης καθορισμού ειδικών τιμολογίων 
διακίνησης στο εσωτερικό της χώρας εφημερίδων και 
περιοδικών. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΠΙΚΡΑΤΕΙΑΣ 

Έχοντας υπόψη: 

1. Τις διατάξεις του Π .Δ. 181/1994 «Συγκρότηση της Γε¬ 
νικής Γραμματείας Τύπου και Πληροφοριών σε Υπουρ¬ 
γείο Τύπου και Μέσων Μαζικής Ενημέρωσης και καθορι¬ 
σμός των αρμοδιοτήτων του». 

2. Τις διατάξεις του Π.Δ. 258/1993 «Οργανισμός της Γε¬ 
νικής Γραμματείας Τύπου και Πληροφοριών του Υπουρ¬ 
γείου Προεδρίας της Κυβέρνησης», όπως τροποποιήθη¬ 
κε με το Π.Δ. 171/1994. 

3. Τις διατάξεις του Π.Δ. 137/6.6.1996 «Σύσταση Γενι¬ 
κής Γραμματείας Ενημέρωσης στο Υπουργείο Τύπου και 
Μέσων Μαζικής Ενημέρωσης και καθορισμός των αρμο¬ 
διοτήτων της». 

4. Τις διατάξεις του άρθρου 68 παρ. 4του Ν. 2065/1992 
«Αναμόρφωση της άμεσης φορολογίας και άλλες διατά¬ 
ξεις», όπως αντικαταστάθηκε από τις διατάξεις του άρ¬ 
θρου 15 παρ. 2 του Ν. 2469/1997 «Περιορισμός και βελ¬ 
τίωση της αποτελεσματικότητας των κρατικών δαπανών 
και άλλες διατάξεις». 

5. Τις διατάξεις του άρθρου 13παρ. 15 του Ν. 2328/1995 
«Νομικό καθεστώς της ιδιωτικής τηλεόρασης και της το¬ 
πικής ραδιοφωνίας, ρύθμιση θεμάτων της ραδιοτηλεο¬ 
πτικής αγοράς και άλλες διατάξεις», του οποίου το τελευ¬ 
ταίο εδάφιο της περίπτωσης γ' αντικαταστάθηκε από τις 
διατάξειςτου άρθρου 15παρ. 2βτου Ν. 2469/1997. 

6. Το άρθρο 2 του Ν. 3242/2004 (ΦΕΚ 102/24.5.2004) 
«Κατάργηση Υπουργείου Τύπου και ΜΜΕ - Σύσταση Γενι¬ 
κών Γ ραμματειών». 

7. Την υπ’ αριθμ. Υ93/26.5.2004 απόφαση (ΦΕΚ 789/Β7 
26.5.2004) «Καθορισμός αρμοδιοτήτων του Υπουργού 
Επικράτειας». 

8. Την υπ’ αριθμ. 14650/ΔΙΟΕ85/17.3.2004 (ΦΕΚ519/Β7 
17.3.2004 απόφαση του Υπουργού Εθνικής Οικονομίας 
και Οικονομικών για την ανάθεση αρμοδιοτήτων στους 
Υφυπουργούς Οικονομικών. 

9. Την υπ’ αριθμ. 3142/Ε/11.2.2003 (ΦΕΚ 142/Β /11.2. 
2003) κοινή υπουργική απόφαση «Καθορισμός ειδικών 
τιμολογίων διακίνησης στο εσωτερικό της χώρας εφη¬ 
μερίδων και περιοδικών». 

10. Τις υπ’ αριθμ. 17901/Ε3/3731/5.8.2003 (ΦΕΚ 1175/Β7 
21.8.2003), 23725/Ε3/5078/6.11.2003 (ΦΕΚ 1674/Β/13.11. 
2003) και 2571/Ε/6.2.2004 (ΦΕΚ 308/Β/11.2.2004) κοινές 
υπουργικές αποφάσεις «Παράταση απόφασης καθορι¬ 
σμού ειδικών τιμολογίων διακίνησης στο εσωτερικό της 
χώρας εφημερίδων και περιοδικών», μέχρι 30.6.2004, 
αποφασίζουμε: 

Παρατείνουμε την ισχύ της κοινής υπουργικής απόφα¬ 
σης των Υπουργών Οικονομίας και Οικονομικών και Τύ¬ 
που και ΜΜΕ με αριθμ. πρωτ. 3142/Ε/11.2.2003 (ΦΕΚ 142/ 
Β711.2.2003), η οποία αφορά τον «Καθορισμό ειδικών 
τιμολογίων διακίνησης στο εσωτερικό της χώρας εφη¬ 
μερίδων και περιοδικών», μέχρι 30 Σεπτεμβρίου 2004. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Σεπτεμβρίου 2004 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΕΠΙΚΡΑΤΕΙΑΣ 

ΠΕΤΡΟΣ ΔΟΥΚΑΣ ΘΕΟΔ. ΡΟΥΣΟΠΟΥΛΟΣ 

-♦- 

Αριθ. 07/ΔΤΑ/12271 (7) 

Τροποποίηση της 07/ΔΤΑ/13476/13.9.1999 απόφασης 
του Γεν. Γραμματέα Περιφ. Αττικής περίτης συστατικής 
πράξης του Νομικού Προσώπου Α1 ΚΑΠΗ Δ. Πειραιά. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΤΤΙΚΗΣ 

Έχοντας υπόψη: 

1. Τις διατάξεις του Ν. 2503/1997 «Διοίκηση, Οργάνω¬ 


ση, στελέχωση Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις». 

2. Τις διατάξεις του άρθρου 16 του Ν.2539/1997 «Συ¬ 
γκρότηση της Πρωτοβάθμιας Τοπικής Αυτοδιοίκησης». 

3. Τις διατάξειςτου άρθρου 203του Π.Δ. 410/1995. 

4. Την υπ’ αριθμ. 16978/12.11.2003 (ΦΕΚ 1693/Β') από¬ 
φαση σχετικά με μεταβίβαση αρμοδιοτήτων και εξουσίας 
υπογραφής. 

5. Την υπ’ αριθμ. 27773/1983 απόφασή μας, που δημο- 
σιεύθηκε στο ΦΕΚ 343/ΒΊ983, με την οποία συστάθηκε 
ίδιο νομικό πρόσωπο με το όνομα «Κέντρο Ανοικτής Προ¬ 
στασίας Ηλικιωμένων Δήμου Πειραιά». 

6. Την υπ’ αριθμ. 13476/13.9.1999 απόφασή μας, που 
αφορά την τροποποίηση συστατικής πράξης με το όνομα 
«Α'Κέντρο Ανοικτής προστασίας ηλικιωμένων Δήμου Πει¬ 
ραιά». 

7. Την υπ’ αριθμ. 15942/03/22.3.2004 απόφασή μας, με 
την οποία τροποποιείται η επωνυμία του οικείου νομικού 
προσώπου. 

8. Την υπ’ αριθμ. 506/2004 απόφαση του Δημοτικού 
Συμβουλίου Πειραιά, αποφασίζουμε: 

Τροποποιούμε την 07/ΔΤΑ/13476/13.9.1999 απόφασή 
μας ως προς την παρ. 3, ως εξής: 

Πόροι Νομικού Προσώπου είναι: 

Α) Η ετήσια επιχορήγηση του Δήμου Πειραιά που ανέρ¬ 
χεται στο ποσό των 251.000 ευρώ. 

Το πιο πάνω ποσό θα διατεθεί σε βάρος του Κ.Α. 00 
21192 του προϋπολογισμού του Δήμου οικονομικού 
έτους 2004. 

Από την απόφαση αυτή δεν προκαλείται καμία δαπάνη 
σε βάρος του Δημοσίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 8 Σεπτεμβρίου 2004 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΓΡΗΓΟΡΙΟΣ ΔΗΜΑΣ 

-♦- 

Αριθ. 36.921 (8) 

Σύσταση ενιαίας επιχείρησης ύδρευσης - αποχέτευσης 
με την επωνυμία «ΔΗΜΟΤΙΚΗ ΕΠΙΧΕΙΡΗΣΗ ΥΔΡΕΥ¬ 
ΣΗΣ - ΑΠΟΧΕΤΕΥΣΗΣ - ΚΑΘΑΡΙΟΤΗΤΑΣ Δήμου ΜΙ- 
ΚΡΑΣ Νομού Θεσσαλονίκης (Δ.Ε.Υ.Α.Κ.). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις: α) Του άρθρου 1 παράγρ. 3 του Ν. 
1069/1980 «Περί κινήτρων δια την ίδρυσιν επιχειρήσεων 
υδρεύσεως και αποχετεύσεως», β) Τις διατάξειςτου άρ¬ 
θρου 6 παραγρ 1 του Ν. 2307/1995 «Προσαρμογή νομο¬ 
θεσίας αρμοδιότητας Υπουργείου Εσωτερικών στις δια¬ 
τάξεις για τη Νομαρχιακή Αυτοδιοίκηση και άλλες δια¬ 
τάξεις», γ) του άρθρου 278 του Δημοτικού και Κοινοτικού 
Κώδικα (Π.Δ. 410/1995), δ) του άρθρου 27 του Ν. 2081/ 
1985 με το οποίο προστίθεται το άρθρο 29Αστο Ν. 1558/ 
1985 «Κυβέρνηση και Κυβερνητικά Όργανα», και ε) του 
άρθρου 1 παραγρ. 7 του Ν. 2647/1998 «Μεταβίβαση αρ¬ 
μοδιοτήτων στις Περιφέρειες και την Αυτοδιοίκηση και 
άλλες διατάξεις». 

2. Την υπ’ αριθμ. 25.027/1984 απόφαση του Υπουργού 
Εσωτερικών (ΦΕΚ 244/Β79.4.1984) «Καθορισμός ανα¬ 
γκαίων λεπτομερειών για την εφαρμογή των διατάξεων 
των άρθρων 205 έως213του Ν. 1065/1980». 

3. Την 141/2004 απόφαση του δημοτικού συμβουλίου 
Μίκρας, για τη σύσταση της παραπάνω επιχείρησης. 

4. Τη σχετική για τη σύσταση Δημοτικής Επιχείρησης 
Ύδρευσης - Αποχέτευσης - Καθαριότητας Μίκρας οικο¬ 
νομοτεχνική μελέτη. 

5. Την απόφαση του Γενικού Γραμματέα Περιφέρειας 
Κεντρικής Μακεδονίας 5631/26.7.2000 (ΦΕΚ 1032/Β/ 
22.8.2000) «Ορισμός εισηγητών και μεταβίβαση εξουσίας 
υπογραφής «Με εντολή Γενικού Γραμματέα» αποφά¬ 
σεων, και άλλων πράξεων στο Γενικό Διευθυντή, Διευ¬ 
θυντές και προϊσταμένους Τμημάτων και Γραφείων των 
υπηρεσιών της Περιφέρειας», όπως αναδημοσιεύθηκε 
στο ΦΕΚ 1339/Β76.11.2000, αποφασίζουμε: 

Εγκρίνεται η 141/2004 απόφαση του Δημοτικού Συμ¬ 
βουλίου Μίκρας του Νομού Θεσσαλονίκης, που αφορούν 
στη σύσταση στον ομώνυμο δήμο ενιαίας επιχείρησης 
ύδρευσης - αποχέτευσης - καθαριότητας με την επωνυ¬ 
μία: «ΔΗΜΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ - ΑΠΟΧΕΤΕΥ¬ 
ΣΗΣ - ΚΑΘΑΡΙΟΤΗΤΑΣ ΜΙΚΡΑΣ ΝΟΜΟΥ ΘΕΣΣΑΛΟΝΙΚΗΣ 
(Δ.Ε.Υ.Α.Κ)». 

Η Δημοτική Επιχείρηση Ύδρευσης - Αποχέτευσης και 
Καθαριότητας είναι νομικό πρόσωπο ιδιωτικού δικαίου με 
κοινωφελή χαρακτήρα και διέπεται ως προς τη διοίκηση, 
οργάνωση, εκτέλεση, λειτουργία και συντήρηση των έρ¬ 
γων αρμοδιότητάς της καθώς και τις πηγές χρηματο¬ 
δότησής της από τις διατάξεις του Ν. 1069/1980. 

Για τα λοιπά θέματα εφαρμόζονται οι σχετικές διατά¬ 
ξεις του Δημοτικού και Κοινοτικού Κώδικα, όπως ισχύει 
κάθε φορά και οι κανόνες της ιδιωτικής οικονομίας. 

Η σύσταση της επιχείρησης δικαιολογείται γιατί: 

-Δημιουργείται νομικό πρόσωπο ιδιωτικού δικαίου που 
έχει διοικητική και οικονομική αυτοτέλεια και ευελιξία, 
αντιμετωπίζει ριζικά, μεθοδικά και μακροχρόνια όλο το 
κύκλωμα ύδρευσης, αποχέτευσης και καθαριότητας του 
δήμου Μίκρας. 

-Εξασφαλίζεται η χρηματοδότηση των έργων αυτών 
από το πρόγραμμα δημοσίων επενδύσεων, από δανειο¬ 
δότηση και από ίδιους πόρους που προβλέπονται υπέρ 
της επιχείρησης από το Ν 1.069/1980 

Έδρα της επιχείρησης είναι ο Δήμος Μίκρας και περιο¬ 
χή αρμοδιότητάς της είναι η διοικητική του περιφέρεια. 

Διοίκηση: Η επιχείρηση διοικείται από διοικητικό συμ¬ 
βούλιο που αποτελείται από πέντε (5) μέλη, τα οποία ορί¬ 
ζονται μαζί με τους αναπληρωτές τους από το δημοτικό 
συμβούλιο. Από τα μέλη αυτά: 

-Τρεις (3) είναι αιρετοί εκπρόσωποι του δήμου, εκ των 
οποίων το ένα (1) προέρχεται από τη μειοψηφία του δη¬ 
μοτικού συμβουλίου 

-Ένας (1) είναι δημότης ή κάτοικος του δήμου που έχει 
πείρα ή γνώσεις σχετικές με το αντικείμενο της επιχείρη¬ 
σης και 

-Ένας (1) εκπρόσωπος του Αγροτικού Συνεταιρισμού 
Τριλόφου. 

Η θητεία του Διοικητικού Συμβουλίου ακολουθεί τη θη¬ 
τεία του Δημοτικού Συμβουλίου. 

Το δημοτικό συμβούλιο ορίζει από τα μέλη του διοικητι¬ 
κού συμβουλίου τον πρόεδρο και τον αντιπρόεδρό του. 

Ο πρόεδρος του διοικητικού συμβουλίου και σε περί¬ 
πτωση απουσίας ή κωλύματος, ο αντιπρόεδρος εκπρο¬ 


σωπεί την επιχείρηση σε όλες τις σχέσεις, δικαστικές ή 
εξώδικες. 

Διάρκεια: Η διάρκεια λειτουργίας της θα είναι τριακο¬ 
νταετής (30 έτη). 

Το κεφάλαιο που διαθέτει ο δήμος Μίκρας ανέρχεται 
στο ύψος των 300.000 € ,δηλαδή: Μετρητά 300.000 €. 

Περιουσία: Στηνπεριουσίατης επιχείρησης ανήκουντα 
έργα ύδρευσης και αποχέτευσης της περιοχής αρμοδιό¬ 
τητας της επιχείρησης, τα οποία εκτελέσθηκαν ή θα εκτε- 
λεσθούν με βάση εγκεκριμένες μελέτες. Οι υπόνομοι που 
υπάρχουν και οι εγκαταστάσεις ύδρευσης και αποχέτευ¬ 
σης ακαθάρτων και όμβριων υδάτων. Οι υπόνομοι ή ανοι¬ 
κτοί αγωγοί που εκβάλουν άμεσα ή έμμεσα στο δίκτυο, 
καθώς επίσης και οι μονάδες επεξεργασίας πόσιμου νε¬ 
ρού και υγρών αποβλήτων και τα παραχωρούμενα σ’ αυ¬ 
τή μηχανήματα και ο εξοπλισμός του τομέα καθαριότη¬ 
τας. 

Πόροι: Πόροιτης επιχείρησης θα είναι τα έσοδα που θα 
προέρχονται από: 

- Το ειδικό τέλος για τη μελέτη, κατασκευή και επέκτα¬ 
ση των έργων ύδρευσης και αποχέτευσης, για μια δεκαε¬ 
τία από 1ης Ιανουάριου του επόμενου έτους που υπολο¬ 
γίζεται σε ποσοστό 80% επί της αξίας του ύδατος που κα- 
ταναλίσκεται (αρ.10 παρ.1 εδ. α'και 11 Ν. 1069/1980) 

- Η επιχορήγηση από το ΠρόγραμμαΔημοσίων Επενδύ¬ 
σεων σε ποσοστό 35% των δαπανών μελετών και κατα¬ 
σκευών των κάθε φύσεως έργων ύδρευσης και αποχέ¬ 
τευσης αρμοδιότητας της επιχείρησης (αρ.10 παρ.1 εδ. 
ια'και 13 Ν. 1069/1980) 

- Το τέλος σύνδεσης με το δίκτυο αποχέτευσης (αρ. 10 
παρ. 1 εδ.γ'Ν. 1069/1980). 

- Η δαπάνη διακλάδωσης και σύνδεσης με τον αγωγό 
της ύδρευσης και της αποχέτευσης (αρ.10 παρ. 1 εδ. δ' 
και 15 Ν. 1069/1980). 

-Τοτέλος σύνδεσης με το δίκτυο ύδρευσης (αρ. 10 παρ. 
1 εδ.ε'Ν. 1069/1980). 

-Το τέλος χρήσεως υπονόμων (άρθρ. 10 παρ. 1 εδ. στ' 
Ν. 1069/1980). 

- Η αξία του ύδατος που καταναλώνεται (άρθρ. 10 παρ. 
1 εδ. ζ'Ν. 1069/1980). 

- Η εγγύηση χρήσεως του υδρομετρητή (άρθρ. 10 παρ. 
1 εδ.η'Ν. 1069/1980). 

-Η δαπάνη μετατόπισης αγωγών διακλαδώσεων και 
συνδέσεως αγωγών ύδρευσης ή αποχέτευσης, υδρομε¬ 
τρητών ή άλλων συναφών εργασιών 

(αρ. 10παρ. 1 εφ. Θ'Ν. 1069/1980). 

- Οι συνεισφορές τρίτων για την εκτέλεση κατά προτε¬ 
ραιότητα έργων (αρ. 10 παρ. 1 εδ. ι'Ν. 1069/1980). 

- Οι πρόσοδοι από την περιουσία ή το τίμημα από την 
εκποίηση αυτής (αρ. 10παρ. 1 εδ. ιβ'Ν. 1069/1980). 

- Δάνεια, κληρονομιές, δωρεές και λοιπές επιχορηγή¬ 
σεις (αρ. 10 παρ. 1 εδ. ιγ'Ν. 1069/1980). 

- Έσοδα που εισπράττονται από την εφαρμογή των δια¬ 
τάξεων των άρθρων 27 και 28 του Ν. 1069/1980 όπως το 
άρθρο 28 τούτου τροποποιήθηκε με το άρθρο 6 παρ. 13 
του Ν. 2307/95 καθώς και κάθε άλλη νόμιμη πρόσοδος. 

- Κάθε άλλο έσοδο που τυχόν θα προβλεφθεί με νεότε¬ 
ρο Νόμο που αντικαθιστά ή τροποποιεί τον Ν. 1069/1980. 

Τα τέλη καθαριότητας και αποκομιδής απορριμμά¬ 
των. 

Η εκμετάλλευση των έργων και υπηρεσιών της επιχεί¬ 
ρησης ενεργείται σύμφωνα με τις διατάξεις του Ν. 1069/ 
1980 και τους κανονισμούς που συντάσσονται σύμφωνα 

με τις διατάξεις του νόμου αυτού. Η επιχείρηση διαλύεται: 
α) με απόφαση του δημοτικού συμβουλίου, που λαμβάνε- 
ται με απόλυτη πλειοψηφίατων μελών του, β) όταν λήξει 
χωρίς να παραταθεί η διάρκειά της, και γ) σε περίπτωση 
πτώχευσής της. 

Τη διάλυση της επιχείρησης ακολουθεί η εκκαθάριση. 
Εκτός από την περίπτωση της πτώχευσης, η εκκαθάριση 
γίνεται από εκκαθαριστές που ορίζονται από το διοικητι¬ 
κό συμβούλιο. 

Στην εκκαθάριση διεκπεραιώνονται οι εκκρεμείς υπο¬ 
θέσεις, εισπράττονται οι απαιτήσεις, ρευστοποιείται η πε¬ 
ριουσία και πληρώνονται τα χρέη της επιχείρησης. Το 
υπόλοιπο περιέρχεται στο δήμο Μίκρας. 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού, ύψους 300.000 €. 
Για την αντιμετώπιση της δαπάνης αυτής έχει εγγράφει 
ισόποση πίστωση στο Κ.Α 212.9α του προϋπολογισμού 
του τρέχοντος έτους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 8 Σεπτεμβρίου 2004 

Ο Γ ενικός Γ ραμματέας Περιφέρειας 
ΓΕΩΡΓΙΟΣ ΤΣΙΟΤΡΑΣ 
-♦- 

Αριθμ. οικ. 10515 (9) 

Συγκρότηση Υπηρεσιακού Συμβουλίου της Νομαρχιακής 
Αυτοδιοίκησης Χίου. 

Ο ΝΟΜΑΡΧΗΣ ΧΙΟΥ 

Έχοντας υπόψη: 

1. Τις διατάξεις των άρθρων 9 και 11 παρ. 5 και 7 του 
Ν. 3260/2004 (ΦΕΚ151/Α'). 

2. Τον Οργανισμό Οργάνωσης και Λειτουργίας της Ν.Α. 
Χίου (ΦΕΚ 1304/Β726.8.2004). 

3. Τις διατάξεις του Π.Δ. 30/1996, όπως τροποιήθηκαν 
και ισχύουν σήμερα. 

4. Τις διατάξεις του άρθρου 6 του Ν. 2839/2000 (ΦΕΚ 
196/Α'). 

5. Τιςδιατάξειςτου άρθρου 19του Ν. 2344/1995. 

6. Την υπ’ αριθμ. 2108/13.4.1999 απόφαση σύστασης 
του υπηρεσιακού συμβουλίου της Νομαρχιακής Αυτο¬ 
διοίκησης Χίου (ΦΕΚ 379/Β71999). 

7. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού γιατί το υπηρεσιακό συμβούλιο έχει 
ήδη συσταθεί και θα λειτουργεί σύμφωνα με την παρού¬ 
σα συγκρότηση με ισάριθμα μέλη, αποφασίζουμε: 

1. Συγκροτούμε στη Νομαρχιακή Αυτοδιοίκηση Χίου, με 
έδρα την πόλη της Χίου, πενταμελές Υπηρεσιακό Συμ¬ 
βούλιο αρμόδιο για όλο το προσωπικό της Νομαρχιακής 
Αυτοδιοίκησης Χίου ως εξής: 

α. Τρεις (3) μονίμους υπαλλήλους με βαθμό Α' από αυ¬ 
τούς που υπάγονται στην αρμοδιότητα του υπηρεσιακού 
συμβουλίου, με τους αναπληρωτές τους. Ένα τουλάχι¬ 


στον από τα τακτικά μέλη και ένα από τα αναπληρωματι¬ 
κά θα είναι διαφορετικού φύλου από τα λοιπά, εφόσον 
υπάρχει και έχει τις νόμιμες προϋποθέσεις. 

β. Δύο αιρετούς εκπροσώπους των εργαζομένων με 
βαθμό τουλάχιστον Α' με τους αναπληρωτές τους. 

2. Τα υπό στοιχεία α' τακτικά μέλη της παρ. 1 ορίζονται 
από τον οικείο Νομάρχη από υπαλλήλους που πληρούν 
τις προϋποθέσεις να επιλεγούν ως προϊστάμενοι διευ¬ 
θύνσεων σύμφωνα με τις διατάξειςτου άρθρου 11 του Ν. 
3260/2004. 

3. Τα υπό στοιχεία α' αναπληρωματικά μέλη της παρ. 1 
της παρούσης ορίζονται από τον οικείο Νομάρχη από 
υπαλλήλους που έχουν επιλεγεί ως προϊστάμενοι διευ¬ 
θύνσεων. 

4. Με την απόφαση ορισμού των μελών του υπηρεσια¬ 
κού συμβουλίου, ορίζεται ως Πρόεδρος ένα από τα τακτι¬ 
κά μέλη με αναπληρωτή του, επίσης ένα από τα μέλη αυ¬ 
τά. Στην περίπτωση που προεδρεύει ο αναπληρωτής του 
προέδρου θα συμμετέχει ως τακτικό μέλος ο αναπληρω¬ 
τής του προεδρεύοντος. 

5. Γραμματέας του υπηρεσιακού συμβουλίου ορίζεται 
υπάλληλος με βαθμό τουλάχιστον Γ', με αναπληρωτή του 
υπάλληλο του ιδίου βαθμού της οικείας υπηρεσίας. 

6. Η θητεία των μελών του υπηρεσιακού συμβουλίου εί¬ 
ναι διετής. 

7. Όταν το υπηρεσιακό συμβούλιο κρίνει θέματα προ¬ 
σωπικού με σχέση εργασίας ιδιωτικού δικαίου, αντί των 
δύο αιρετών εκπροσώπων των μονίμων υπαλλήλων μετέ¬ 
χουν οι δύο αιρετοί εκπρόσωποι του προσωπικού με σύμ¬ 
βαση εργασίας ιδιωτικού δικαίου αορίστου χρόνου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χίος, 6 Σεπτεμβρίου 2004 
Ο Νομάρχης 

ΠΟΛΥΔΩΡΟΣ ΛΑΜΠΡΙΝΟΥΔΗΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 10 ) 

Στην υπ’ αριθμ. Δ7/Β/οικ. 13803/Γ.Δ.ΦΠ. 4213/4.8.2004 
κοινή απόφαση των Υφυπουργών Ανάπτυξης και Οικονο¬ 
μίας και Οικονομικών για «θεσμοθέτηση χρηματικού αντι¬ 
σταθμίσματος (παράβολου) για τη χορήγηση οποιοσδή¬ 
ποτε άδειας ή έγκρισης ή δικαιώματος που προβλέπο- 
νται από τη Μεταλλευτική και Λατομική Νομοθεσία», που 
δημοσιεύθηκεστοΦΕΚ 1228/Β/11.8.2004, σελίδες 15353 
και 15354, γίνονται οι εξής διορθώσεις σφαλμάτων: 

α) Σελ. 15353, στήλη β', στίχος 2ος του θέματος της 
απόφασης, αντί «άδειες», στο ορθό «άδεια». 

β) Σελ. 15354, στήλη α', στίχος εικοστός τέταρτος 
(24ος) εκ των κάτω, στο ορθό ευκρινώς και ολογράφως 
«ποσό υπολογιζόμενο ένατοις χιλίοις (1%ο)....». 

γ) Σελ. 15354, στήλη β', στίχος δεύτερος (2ος), αντί του 
ποσού 10%ο, στο ορθό «ένα τοις χιλίοις (1%ο)...». 

(Από το Υπουργείο Ανάπτυξης) 

ΙΩΑΝΝΙΝΑ - Διοικητήριο 
ΚΟΜΟΤΗΝΗ - Δημοκρατίας 1 


( 2310 ) 423 956 
( 210)413 5228 
( 2610 ) 638 109 
( 2610 ) 638 110 
( 26510 ) 87215 
( 25310 ) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ - Πλ.Κωνσταντινουπόλεως 


( 2410)597449 
( 26610 ) 89 127 
( 26610 ) 89 105 
( 2810 ) 396 409 
( 22510 ) 46 888 
( 22510 ) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 βυΐΌ, προσαυξανόμενη κατά 0,20 θυΐΌ για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυιΌ ανά σελίδα. 

Σε μορφή Οϋ: 


Τεύχος 


Περίοδος 


Ευπο 


Τεύχος 


Περίοδος ΕυΠΟ 


Α' 

Ετήσιο 

150 

Α 

3μηνιαίο 

40 

Α' 

Μηνιαίο 

15 

Β’ 

Ετήσιο 

300 

Β' 

3μηνιαίο 

80 

Β' 

Μηνιαίο 

30 

Γ 

Ετήσιο 

50 

Δ' 

Ετήσιο 

220 

Δ' 

3μηνιαι'ο 

60 


Αναπτυξιακών Πράξεων Ετήσιο 50 

Ν.Π.Δ.Δ. Ετήσιο 50 

Παράρτημα Ετήσιο 50 

Εμπορικής και Βιομηχανικής Ιδιοκτησίας Ετήσιο 100 

Ανωτάτου Ειδικού Δικαστηρίου Ετήσιο 5 

Διακηρύξεων Δημοσίων Συμβάσεων Ετήσιο 200 

Διακηρύξεων Δημοσίων Συμβάσεων Εβδομαδιαίο 5 

Α.Ε. & Ε.Π.Ε Μηνιαίο 100 


• Η τιμή πώλησης μεμονωμένων Φ.Ε.Κ. ειδικού ενδιαφέροντος σε μορφή οά-ΐΌπι και μέχρι 100 σελίδες σε 5 βυΐΌ προσαυξανόμενη 
κατά 1 ουίΌ ανά 50 σελίδες. 

• Η τιμή πώλησης σε μορφή οά- γογπ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυΐΌ ανά έτος. 

Τα παραπάνω οά-Γοιη διατίθονται ύστερα από σχετική παραγγελία και αφορούν Φ.Ε.Κ. που έχουν δημοσιευτεί μετά από το έτος1994. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά: 210-9472555 , ίεχ :210- 9472556 ίηΙθΓΠθί: ΗΗρ://νννννν.β1.9ΐ'■ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το Ιπίβιτίθί 


225 € 

190 € 

320 € 

225 € 

65 € 

ΔΩΡΕΑΝ 

320 € 

160 € 

160 € 

95 € 

65 € 

ΔΩΡΕΑΝ 

33 € 

ΔΩΡΕΑΝ 

65 € 

33 € 

10 € 

ΔΩΡΕΑΝ 

2.250 € 

645 € 

225 € 

95 € 

- 

450 € 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Πρώτο (Α'), Δεύτερο (Β') και Τέταρτο (Δ') 

Για την παροχή δικαιώματος ηλεκτρονικής πρόσβασης σε Φ.Ε.Κ. προηγούμενων ετών, η τιμή προσαυξάνεται πέραν του ποσού της 
ετήσιας συνδρομής έτους 2004, κατά 25 θυιχ> ανά έτος παλαιότητας και ανά τεύχος. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠ ΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίΘίτίθί, με την καταβολή των αντίστοιχων 
ποσών συνδρομής και ΤΑΠΕΤ . 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
































